Kirstie Alleyová

Kirstie Alleyová (; * 12. január 1951 Wichita, Kansas, USA – † 5. december 2022) bola americká herečka, držiteľka dvoch cien Emmy a jedného Zlatého glóbusu.

 Detstvo a mladosť 
Kirstie Alley sa narodila vo Wichite v Kansase Lillian, žene v domácnosti, a Robertovi, majiteľovi drevárskej spoločnosti, Alleyovým.Kirstie Alley Biography (1955-) Má dvoch súrodencov – Collet a Craiga. Jej matka zomrela v roku 1981 pri autonehode, ktorú spôsobil opitý vodič. Kirstie študovala na Kansas State University a University of Kansas, ale v druhom ročníku štúdium ukončila kvôli herectvu.

 Kariéra 
V roku 1982 získala vedľajšiu úlohu vo filme Star Trek II: Khanov hnev vulkánskeho poručíka Saavik. Bola vybraná kvôli podobe s Vulkáncami tak, ako si ich predstavoval tvorca Star Treku Gene Roddenberry. Rovnakú úlohu potom ale odmietla v pokračovaní Star Trek III: The Search for Spock, pretože producenti nevyhoveli jej požiadavkám na honorár a tiež preto, že nechcela byť herečkou spájanou len so sci-fi filmami a tak rolu získala Robin Curtisová. Alley sa objavila aj v uznávanom televíznom seriáli Sever proti Juhu.

Známa sa stala tiež vďaka úlohe Rebeccy Howeovej v rokoch 19871993 v televíznom sitcome Na zdravie. Neskôr sa stala jedinou žijúcou hlavnou herečkou seriálu, ktorá sa neobjavila v jeho spin-off Frasier. Za rolu Rebeccy získala Alley Zlatý glóbus a Emmy (pred tým, než ju získala, bola už dvakrát nominovaná). V roku 1989 si vedľa Johna Travoltu zahrala v komédii Pozri, kto to hovorí, ktorá sa v nasledujúcich rokoch dočkala dvoch pokračovaní – Pozri, kto to hovorí 2 a Pozri, kto to hovorí 3. V druhej polovici deväťdesiatych rokov získala na NBC svoj vlastný sitcom Veronika.

V roku 1994 získala Alleyová druhú Emmy za hlavnú úlohu v televíznej filmovej dráme Dávidova matka. O tri roky neskôr získala rolu vo filme Woodyho Allena Pozor na Harryho. Dovtedy sa objavovala predovšetkým v komediálnych úlohách.

 Súkromný život 
V roku 1983 sa Alleyová vydala za herca Parkera Stevensona. Počas manželstva adoptovali dve deti – Williama True (* 28. september 1992) a Lillie Price (* 15. jún 1994). Alleyová sama potratila a tiež porodila mŕtve dieťa. S manželom sa rozviedli v roku 1997 a deti vychovávali v striedavej starostlivosti.

Kirstie Alley bola vychovávaná ako metodistka, ale neskôr, sa hlásila k scientológii. V čase, keď sa začala hlásiť k scientológii, trpela závislosťou na kokaíne, od ktorej jej pomohol scientologický program Narconon. Neskôr sa stala národnou hovorkyňou tohto programu. Svojej cirkvi v roku 2007 darovala 5 miliónov dolárov.Associated Press. "Scientologists 'big donations", ABC Action News, Scripps TV Station Group, 2008-01-30. Retrieved on 2008-01-31.

 Úmrtie 
Alleyová zomrela vo veku 71 rokov 5. decembra 2022 na rakovinu hrubého čreva v Moffitt Cancer Center v meste Tampa, na Floride. Podľa vyjadrenia jej detí bola rakovina objavená len nedávno.

 Filmografia 

 Referencie 



 Iné projekty 

 Externé odkazy 



Kategória:Osobnosti z Wichity
Kategória:Filmové herečky USA
Kategória:Televízne herečky USA
Kategória:Filmoví producenti USA
Kategória:Scientologické osobnosti
Kategória:Osobnosti USA írskeho pôvodu
Kategória:Držiteľky ceny Zlatý glóbus za najlepší ženský herecký výkon v seriáli (komédia/muzikál)
Kategória:Držiteľky ceny Emmy za najlepší ženský herecký výkon v miniseriáli alebo televíznom filme
Kategória:Držiteľky ceny Emmy za najlepší ženský herecký výkon (komédia)
Kategória:Držiteľky ceny Zlatý glóbus za najlepší ženský herecký výkon (komédia/muzikál)
Kategória:Hollywoodsky chodník slávy
Kategória:Úmrtia na rakovinu hrubého čreva